ອົບພະຍົບເຜົ່າກະຈິນ ຕ້ອງການຄວາມຊ່ອຍເຫຼືອ ຈາກນາໆຊາດ
ສະມາຄົມແມ່ຍິງກະຈິນ ຢູ່ໄທກ່າວວ່າ ຊົນເຜົ່າກະຈິນຫລາຍພັນຄົນ ໃນມຽນມາ ຕ້ອງການຄວາມຊ່ອຍເຫລືອ ຈາກນາໆຊາດ
ຊາວມຽນມາທີ່ລີ້ໄພໃນຕ່າງປະເທດກຸ່ມນຶ່ງກ່າວວ່າ ປະຊາຊົນຫລາຍພັນຄົນຕ້ອງການ ຄວາມຊ່ອຍເຫລືອຈາກນາໆຊາດຢ່າງຮີບດ່ວນໃນພາກເໜືອຂອງມຽນມາບ່ອນທີ່ພວກ ກະບົດຊົນເຜົ່າກະຈິນຖືກໂຈມຕີໂດຍກໍາລັງຝ່າຍລັດຖະບານ ຕັ້ງແຕ່ຕົ້ນເດືອນແລ້ວນີ້ ມານັ້ນ ສະມາຄົມແມ່ຍິງເຜົ່າກະຈິນທີ່ໄທ ກ່າວໃນວັນພຸດມື້ນີ້ວ່າ ພວກອົບພະຍົບຈໍານວນ ຫລາຍກວ່າ 16 ພັນຄົນກໍາລັງພັກພາອາໄສຢູ່ໃນສູນຊົ່ວຄາວແຫ່ງຕ່າງໆໃກ້ກັບຊາຍ ແດນຈີນ ແລະເວົ້າຕື່ມວ່າ ພວກຊາວບ້ານທີ່ຖືກສົງໄສວ່າໃຫ້ການສະໜັບສະໜຸນແກ່ ພວກກະບົດນັ້ນ ໄດ້ຖືກເຂັ່ນຂ້າແລະທາລຸນນະກໍາແລະວ່າພວກຕົນມີເອກະສານກ່ຽວ ກັບການຂົ່ມຂືນຊໍາເລົາຢ່າງເປັນລະບົບ 32 ກໍລະນີ ກຸ່ມແມ່ຍິງດັ່ງກ່າວຍັງເວົ້າຕື່ມວ່າ ພວກອົບພະຍົບຖືກຕັດຂາດຈາກການຊ່ອຍເຫລືອໃນ ຂະນະດຽວກັນ ພວກເຈົ້າໜ້າທີ່ຈີນກໍບໍ່ຍອມປະປ່ອຍໃຫ້ພວກອົບພະຍົບເຫລົ່ານີ້ເຂົ້າໄປ ລີ້ໄພໃນຈີນ ແລະເວົ້າຕື່ມວ່າພວກເຄືອຂ່າຍເຜົ່າການຈັດຕັ້ງເຜົ່າກະຈິນໃນທ້ອງຖິ່ນແລະ ພວກໂບດຕ່າງໆ ກໍບໍ່ສາມາດແກ້ໄຂບັນຫາຄວາມຕ້ອງການຂອງພວກອົບພະຍົບເຫລົ່າ ນີ້ໄດ້ ແລະວ່າພວກເຂົາເຈົ້າຕ້ອງການຄວາມຊ່ອຍເຫລືອຈາກນາໆຊາດຢ່າງຮີບດ່ວນ ສະມາຄົມແມ່ຍິງເຜົ່າກະຈິນໃນໄທກ່າວວ່າ ພວກອົບພະຍົບເຫຼົ່ານີ້ຍັງຕ້ອງການຄວາມ ຊ່ອຍເຫລືອໃນໄລຍະຍາວເພາະວ່າເຂົາເຈົ້າຖືກບັງຄັບໃຫ້ອົບພະຍົບອອກຈາກໄຮ່ນາ ຮົ້ວສວນຂອງເຂົາເຈົ້າ